open-index/open-wikipedia-markdown huggingface dataset:
გერჰარდ შულცე

**გერჰარდ შულცე** (; დ. 14 სექტემბერი, 1944) — გერმანელი სოციოლოგი, ბამბერგის უნივერსიტეტის (სოციალურ და ეკონომიკურ მეცნიერებათა ფაკულტეტი) ემერიტუსი.

## ბიოგრაფია 
სწავლობდა სოციოლოგიას მიუნხენსა და ნიურნბერგში. 1978 წლიდან პენსიაზე გასვლამდე, 2009 წლის ოქტომბერში — ბამბერგის უნივერსიტეტის პროფესორი (ემპირიული სოციალური კვლევის მეთოდოლოგია).

აკადემიური ინტერესები: სოციალური და კულტურული ცვლილებები, ემპირიული კვლევის მეთოდოლოგია, მეცნიერების სოციოლოგია. ამჟამად ის მონაწილეობას იღებს სემინარებსა და კონფერენციებში, როგორც ექსპერტი, აძლევს პოპულარული სამეცნიერო ხასიათის ჟურნალებს ინტერვიუებს და ეწევა კონსულტაციებს.

მან ფართო პოპულარობა სამეცნიერო საზოგადოებაში მოიპოვა კონცეფცია „შთაბეჭდილებების საზოგადოების“ შემუშავების წყალობით.

### შთაბეჭდილების საზოგადოება 
შულცემ „შთაბეჭდილებების საზოგადოების“ კონცეფცია შეიმუშავა, როგორც თეორიული კონცეპტი, რომელიც ასახავს  მომხმარებელთა სოციალური ქცევის ლოგიკას ტრანსფორმაციის თანამედროვე პროცესებს.

ინდივიდის მთავარ მოთხოვნილებად მისი ცხოვრების სხვადასხვა სახის შთაბეჭდილებებით ინტენსიური შევსება სახელდება. „იცხოვრე შენი ცხოვრებით“ („ისიამოვნეთ საკუთარი ცხოვრებით“) არის თეორიის მთავარი პოსტულატი.

## ბიბლიოგრაფია 
* Jugend und politischer Wandel. Zur gesellschaftlichen Bedeutung politischen Lernens. Juventa-Verlag, München 1976, ISBN 3-7799-0213-3. (= Dissertation 1975)
* Politisches Lernen in der Alltagserfahrung. Eine empirische Analyse. Juventa-Verlag, München 1977, ISBN 3-7799-0215-X.
* Die Erlebnisgesellschaft. Kultursoziologie der Gegenwart. Campus, Frankfurt am Main 1992, ISBN 3-593-34615-X. (2. Auflage 2005, ISBN 3-593-37888-4)
* Kulissen des Glücks. Streifzüge durch die Eventkultur. Campus, Frankfurt am Main 1999, ISBN 3-593-36305-4
* Die beste aller Welten. Wohin bewegt sich die Gesellschaft im 21. Jahrhundert? Hanser, München 2003, ISBN 3-446-20281-1. (Taschenbuchausgabe: Fischer, Frankfurt am Main, 2004, ISBN 3-596-16385-4)
* Die Sünde. Das schöne Leben und seine Feinde. Campus, Frankfurt am Main 2006, ISBN 3-446-20672-8.
* Krisen. Das Alarmdilemma Fischer Verlag, Frankfurt am Main 2011, ISBN 3-10-073607-9.

## სქოლიო 
კატეგორია:გერმანელი სოციოლოგები
ფოტი

**ფოტი** (აღნიშვნა: '***, ***') — განათებულობის მოძელებული ერთეული, რომელიც უდრის 1 სმ² ფართობის მქონე ზედაპირის განათებულობას მასზე 1 ლუმენის ტოლი სინათლის ნაკადის თანაბარი განაწილებისას.

მნათი ზედაპირის ნათობის გასაზომად იყენებდნენ ერთეულს — რადფოტს. „სინათლის ერთეულების“, „გოსტი“ 7932-56 შემოტანის შემდეგ განათების გამოსახვისათვის იყენებენ SI სისტემის ერთეულ ლუქსს, ნათობისათვის ლუმენს. 

:1 *ფ*=104 *ლქ*, შესაბამისად, 1 *რფ*=104 *ლმ/მ²*.

## ლიტერატურა
კატეგორია:ფოტომეტრია
კატეგორია:განათების საზომი ერთეულები
ადოლფ ბუტენანდტი

**ადოლფ ბუტენანდტი** (; დ. 24 მარტი, 1903 — გ. 18 იანვარი, 1995) — გერმანელი ბიოქიმიკოსი. 1939 წელს, სასქესო ჰორმონებზე შესრულებული სამეცნიერო ნაშრომისთვის მიენიჭა ნობელის პრემია ქიმიის დარგში. 1960 წლიდან 1972 წლამდე იყო „მაქს პლანკის საზოგადოების“ პრეზიდენტი. 

## ბიოგრაფია
ადოლფ ბუტენანდტი 1903 წლის 24 მარტს დაიბადა ბრემერჰავენის მახლობლად. სწავლა დაიწყო მარბურგის უნივერსიტეტში.

გეტინგენის უნივერსიტეტში სადისერტაციო ნაშრომზე მუშაობდა ნობელის პრემიის ლაურეატთან, ადოლფ ვინდაუსთან ერთად. 1927 წელს მიენიჭა დოქტორანტის წოდება. 

სწავლის დამთავრების შემდეგ, 1931 წელს გახდა გეტინგენის უნივერსიტეტის ლექტორი. 1933 წლიდან 1936 წლამდე იყო გდანსკის პოლიტექნიკური უნივერსიტეტის პროფესორი, ამერიკის შეერთებულ შტატების სტუმრობის შემდეგ იგი გახდა „კაიზერ ვილჰელმის ბიოქიმიის ინსტიტუტის“ დირექტორი. 

1936 წლის 1 მაისს გაწევრიანდა ნაციონალ-სოციალისტურ გერმანულ მუშათა პარტიაში. 1945 წელს გახდა ტუბინგენის უნივერსიტეტის პროფესორი, 1956 წელს, ტუბინგენის უნივერსიტეტის მიუნხენში გადატანის შემდეგ, ბუტენანდტიმ აკადემიური საქმიანობა მიუნხენის უნივერსიტეტში გააგრძელა. 

ადოლფ ბუტენანდტი გარდაიცვალა 1995 წელს, მიუნხენში.

## ლიტერატურა
* 
* 

## რესურსები ინტერნეტში
* 1939 Nobel Prize in Chemistry
* Biography
* MPG Biography 
* Lindau Nobel Laureate Meetings: Background information on and historical lectures by Adolf Butenandt (mediatheque) 

## სქოლიო
კატეგორია:გერმანელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ოთარ ჭითანავა

**ოთარ ჭითანავა** (დ. 29 დეკემბერი, 1938, სოფელი ჭკადუაში, ზუგდიდის რაიონი — გ. 15 თებერვალი, 2026) — ქართველი გეოგრაფი, გეოლოგი, თანამდებობის პირი.

1960 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 29 დეკემბერი
კატეგორია:დაბადებული 1938
კატეგორია:ზუგდიდის მუნიციპალიტეტში დაბადებულები
კატეგორია:გარდაცვლილი 16 თებერვალი
კატეგორია:გარდაცვლილი 2026
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი გეოგრაფები
კატეგორია:ქართველი გეოლოგები
ალეიდა მარჩი

**ალეიდა მარჩ ტორესი** (დ.19 ოქტომბერი 1936) — კუბელი რევოლუციონერი, რომელიც იყო ერნესტო ჩე გევარას მეორე ცოლი და ფიდელ კასტროს კუბის არმიის წევრი.

## ცხოვრება 
ალეიდა მარჩი იყო ჩე გევარას ელვისებური კამპანიის აქტიური მებრძოლი 1958 წლის დეკემბერში. იგი ესწრებოდა ლას-ვილიასისთვის ბრძოლას, რომლის დროსაც 26 ივლისის მოძრაობის მე -8 სვეტს ფიდელ კასტრომ უბრძანა, პრეზიდენტ ფულხენსიო ბატისტას სამხედრო ძალების პარალიზება პროვინციაში.

გავრცელებული ინფორმაციით, მისი ქორწინება ჩე გევარასთან მოხდა 1959 წლის 23 მარტს და 1959 წლის 2 ივნისს, ილდა გადეასთან განქორწინების შემდეგ. სამოქალაქო ცერემონია ლა-კაბანიას ციხესიმაგრეში გაიმართა. 2 ივნისის ქორწინების შემდეგ, გევარა და ალეიდა თაფლობის თვეში წავიდნენ ტარარაში, ზღვისპირა საკურორტო ქალაქში, ჰავანიდან 20 კილომეტრში.  წყვილს ოთხი შვილი ჰყავდა: ალეიდა, კამილო, სელია და ერნესტო.

იგი არის წიგნის *Evocation-* ის ავტორი, რომელიც ეხება  ჩე გევარას შეყვარებას, მასზე დაქორწინებას და მისი ოთხი შვილის გაზრდას, გევარას სიკვდილის შემდეგ.

მან ასევე დაწერა  *ჩეს გახსენება: ჩემი ცხოვრება ჩე გევარასთან*, რომელიც გამოქვეყნდა 2012 წელს. „ჩვენ ყველაზე სასიამოვნო პერიოდები გვქონდა ომის არეულობაში და ამ მომენტებმა ყველანი დაგვაახლოვა. ისინი დაგვეხმარა ერთმანეთის ისე გაცნობაში, როგორიც სინამდვილეში ვიყავით. ზოგი გულუბრყვილო იყო, სხვები, ძალიან ჭკვიანი; ჩვენ ყველანი ახალგაზრდები ვიყავით და მომავალი გამარჯვების იმედი გვქონდა. ყოველ შანსს ვიყენებდით გასართობად. მახსოვს, მოგვიანებით ჩემ დაწერა: „ნამდვილ რევოლუციონერს სიყვარულის დიდი გრძნობა ხელმძღვანელობს. შეუძლებელია იფიქრო ნამდვილ რევოლუციონერზე, რომელსაც არ გააჩნია ეს თვისება.”” 
მინი|1965 წელი
მინი|ალეიდა ჩესთან და შვილებთან ერთად
2008 წლის ბიოგრაფიულ ფილმში  *ჩე*, ალეიდას როლს ასრულებს კატალინა სანდინო მორენო, ხოლო 2005 წლის ბიოგრაფიულ ფილმში  *ჩე გევარა*, მას ასახიერებს პაულა გარსესი.

## ლიტერატურა 
* Castaneda, Jorge, *The Life and Death of Che Guevara: Companero,* New York: Vintage Books (1998) 

## რესურსები ინტერნეტში 
*Che Guevara Studies Center 
## სქოლიო 
კატეგორია:ჩე გევარა
კატეგორია:დაბადებული 1936
კატეგორია:ცოცხალი ადამიანები
ბისექსუალთა დროშა

მინი|ბისექსუალთ დროშის ფიზიკური ვერსია
მინი|ბისექსუალითა დროშა
**ბისექსუალთა სიამაყის დროშა** შეიქმნა მაიკლ პეიჯის მიერ 1998 წელს, რათა ბისექსუალურ საზოგადოებას ჰქონოდა საკუთრი სიმბოლო, რომელიც ლგბტ საზოგადოების დროშას ემგვანებოდა. ის მიზნად ისახავდა ბისექსუალების ხილვადობის გაზრდას, როგორც ზოგად ასევე ლგბტ საზოგადოებაში. პირველად ბისექსუალი სიამაყე დროშა გამოჩნდა BiCafe-ის პირველი წლისთავისადმი მიძღვნილ წვეულებაზე, 1998 წლის 5 დეკემბერს.

დროშის ფერებს შემდეგნაირი დატვირთვა აქვს: ვარდისფერი არის იგივე სქესის/გენდერისადმი მიზიდულობის ამსახველი, ლურჯი არის სხვადასხვა სქესის/გენდერისადმი მიზიდულობის ამსახველი, ხოლო იისფერი წარმოადგენს მიზიდულობას ზოგად გენდერულ სპექტრში.

## დიზაინი და ფერები 
პეიჯმა ფერები აიღო არსებული ბისექსუალური სიმბოლოდან და მათ საკუთარი ხელწერაც დაამატა.

როგორც თვითონ ამბობს: დროშის შექმნისას გამოვიყენე ფერები და თარგი ორკუთხედის სიმბოლოდან.

ცენტრი|მინი|ორკუთხედი
„ორკუთხედები“, ან ბისექსუალთა  სამკუთხედები, ბისექსუალური საზოგადოებისთვის გაურკვეველი წარმოშობის, კიდევ ერთი სიმბოლოა. ნახევარმთვარის სიმბოლო არის ბისექსუალთა კიდევ ერთი სიმბოლო, რომელიც განზრახ ირიდებს ვარდისფერი სამკუთხედის გამოსახულებას.  

პეიჯი დროშაში გამოყენებული ფერების მნიშვნელობას შემდეგნაირად აღწერს „ვარდისფერი ფერი წარმოადგენს მხოლოდ ერთი და იმავე სქესის (გეი და ლესბოსელი) სექსუალურ მიზიდულობას. ლურჯი წარმოადგენს მხოლოდ საპირისპირო სქესის სექსუალურ მიზიდულობას (ჰეტერო) და მათი შერწყმის შედეგად მიღებული ფერი წარმოადგენს სქესობრივ მიზიდულობას ორივე სქესის მიმართ (bi)“.

პეიჯი დროშის მნიშვნელობას უფრო ღრმადაც განიხილავს, და ამბობს „დროშის სიმბოლიზმის გასაგებად მთავარია იცოდეთ რომ იისგერი პიქსელები ისევე უხილავად ითქვიგება ვარდისფერსა და ცისფერში როგორც ბისექსუალი ადამიანები გეი,ლესბოსელ და ჰეტერო საზოგადოებაში“. BiNet-ის საჩივარსა და მის წინააღმდეგ წარმოქმნილ დაპირისპირებას გამოეხმაურა „Out“ და *LGBTQ Nation*, რომლებიც ეჭვქვეშ აყენებენ BiNet-ის პრეტენზიას და აღნიშნავენ, რომ დროშა არ აკმაყოფილებს საავტორო უფლებებს.

2020 წლის 29 აპრილს, BiNetUSA-მ გააკეთა ტვიტი, რომელშიც ნათქვამია, რომ ვიკიპედიის სტატია ბისექსუალთა დროშისთვის არაზუსტია. BiNetUSA-მ საბოლოოდ შეწყვიტა დროშის გამოყენება 8 მაისს და სხვა დიზაინის გამოყენება არჩია.

## სქოლიო 
კატეგორია:ლგბტ
კატეგორია:დროშები ანბანის მიხედვით
ედუინ მატისონ მაკ-მილანი

**ედუინ მატისონ მაკ-მილანი** (; დ. 18 სექტემბერი, 1907 — გ. 7 სექტემბერი, 1991) — ამერიკელი ფიზიკოსი. 1939 წელს ტრანსურანიუმის ელემენტის, ნეპტუნიუმის წარდგენისთვის მიენიჭა ნობელის პრემია ქიმიის დარგში.

არის კალიფორნიის ტექნოლოგიური ინსტიტუტის კურსდამთავრებული. 1933 წელს პრინსტონის უნივერსიტეტმა მიანიჭა დოქტორანტის წოდება, ამის შემდეგ გაწევრიანდა ბერკლის რადიაციის ლაბორატორიაში, სადაც მან აღმოაჩინა იზოტოპები ჟანგბადი-15 და ბერილიუმი-10. მეორე მსოფლიო ომის დროს მუშაობდა რადარზე. 1942 წელს გაწევრიანდა მანჰეტენის პროექტში, სადაც მუშაობდა ატომური ბომბის შექმნაზე. 

ვლადიმერ ვექსლერთან ერთად გამოიგონა დამუხტული ნაწილაკების მოძრაობის ასაჩქარებელი დანადგარის ერთ-ერთი სახეობა — სინქროტრონი. მეორე მსოფლიო ომის დასრულების შემდეგ დაბრუნდა ბერკლის რადიაციის ლაბორატორიაში, სადაც განაგრძო სამეცნიერო მოღვაწეობა.

## ლიტერატურა
*McMillan, E. M."Focusing in Linear Accelerators", University of California Radiation Laboratory, Lawrence Berkeley National Laboratory, United States Department of Energy (through predecessor agency the Atomic Energy Commission), (August 24, 1950).
*McMillan, E. M."A Thick Target for Synchrotrons and Betatrons", University of California Radiation Laboratory, Lawrence Berkeley National Laboratory, United States Department of Energy (through predecessor agency the Atomic Energy Commission), (September 19, 1950).
*McMillan, E. M."The Transuranium Elements: Early History (Nobel Lecture)", University of California Radiation Laboratory, Lawrence Berkeley National Laboratory, United States Department of Energy (through predecessor agency the Atomic Energy Commission), (December 12, 1951).
*McMillan, E. M."Notes on Quadrupole Focusing", University of California Radiation Laboratory, Lawrence Berkeley National Laboratory, United States Department of Energy (through predecessor agency the Atomic Energy Commission), (February 9, 1956).
*McMillan, E. M."Some Thoughts on Stability in Nonlinear Periodic Focusing Systems", University of California Radiation Laboratory, Lawrence Berkeley National Laboratory, United States Department of Energy (through predecessor agency the Atomic Energy Commission), (September 5, 1967).

## რესურსები ინტერნეტში
* Audio lecture by Edwin McMillan at Los Alamos National Laboratory Voices of the Manhattan Project
* Audio lecture by Elsie McMillan at Los Alamos National Laboratory Voices of the Manhattan Project
* McMillan's  Nobel Lecture: The Transuranium Elements: Early History
* 

## სქოლიო
კატეგორია:ამერიკელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ხალა (პური)

**ხალა** — არის ებრაული ტრადიციული დაწნული სადღესასწაულო პური. ჩალას პურს მიირთმევენ შაბათსა და დღესასწაულებზე. გარედან დაბრაწული, შიგნიდან კი ტკბილი და ჰაეროვანია.

## ეტიმოლოგია
ერთმნიშვნელოვნად დადგენილი არ არის სიტყვა „ხალას“ ეტიმოლოგია. სავარაუდოდ, ვერსია ეხება სიტყვას „ჰალალთან“ (გახვრეტა, ცარიელი გახდება) ან აქადურ „ელუსთან“ („სუფთა“).

ცნობილია, რომ ეს სიტყვა პირველად აშკენაზელმა ებრაელებმა გამოიყენეს XV საუკუნეში ავსტრიაში პურის დასახელების მიზნით და გავრცელდა აღმოსავლეთ ევროპაში XVII საუკუნეში. ადრე ამ პროდუქტს „berhes“, ან ზოგად სიტყვას „lehamim“ უწოდებდნენ, ხოლო სიტყვა „chala“  გამოიყენებოდა მღვდლების სასარგებლოდ გამოყოფილი ნაწილის აღსანიშნავად.

ამ პურს სხვა სახელები და სახობები აქვს ევროპის ქვეყნებში, ასე მაგალითად სამხრეთ გერმანიაში ამზადებენ მსგავს პურს რომლის შემადგენლობაში არ არის კარაქი და კვერცხი. დასავლეთ გერმანიაში მას ეძახიან „დაზერი“ და „დაჩერი“. ასევე უნგრეთში, უნგრული „ბარჰესი“, ლიეტუვური და ლატვიური „კიტკე“,  სლოვაკური „ვიანოკა“, სომხური „ქორეგი“, ბერძნული „ცურეკი“, პოლონური „ჩაკა“, პოლონეთში დიდ სადღესასწაულო ჩალას „კოილეტშს“ უწოდებენ. მსგავს პურებში ბევრი ასევე შეიცავს კარაქს და რძეს.

ოდესღაც ხალას უწოდებდნენ ცომის პატარა ნაჭერს, რომელიც შესაწირავად ტაძარში მიჰქონდათ. მას აცხობდნენ და მიირთმევდნენ მღვდლები – ამის უფლება მხოლოდ მათ ჰქონდათ.

## დამზადება
ხალას ტრადიციულ რეცეპტში შედის მრავალი კვერცხი, თეთრი ხორბლის ფქვილი, წყალი, შაქარი, მარილი, საფუარი. ცომს შემოახვევენ და აძლევენ საჭირო ფორმას, რის შემდეგაც მას ათქვეფენ კვერცხით ისე, რომ გამოცხობისას ოქროსფერი პრიალა ქერქი მიიღონ. თავზე ხშირად ასხურებენ ყაყაჩოს თესლს ან სეზამის თესლს.

ცნობილია, რომ ბიბლიური ხალა სქელი იყო, პურის უმეტესობისგან განსხვავებით და ამიტომ ამისთვის საჭიროა სპეციალური მომზადების ტექნოლოგია . ადრეული შუა საუკუნეებში გაჩნდა საუკეთესო (თეთრი ხორბლის) ფქვილისგან ჩალას დამზადების ტრადიცია .

## სიმბოლიზმი
ჰალა ღრმად სიმბოლური კულინარიული პროდუქტია. ჩალას განსხვავებულ ფორმას აქვს თავისი მნიშვნელობა: ნაქსოვი პიგტეილი ნიშნავს სიყვარულს, ხოლო ცომის სამი ზოლი პიგტეილში, თითოეული განასახიერებს ცალკეულ კონცეფციას: სიმართლე, მშვიდობა და სამართლიანობა.

## ლიტერატურა
* 
* 
* 
* 
* 

## სქოლიო
კატეგორია:პური
კატეგორია:ებრაული სამზარეულო
პიტა

**პიტა** — მრგვალი, ბრტყელი უსაფუარო პური, რომელსაც აცხობენ უმაღლესი ხარისხის ხორბლის ფქვილიდან. ეს პური განსაკუთრებით პოპულარულია ხმელთაშუა ზღვის სანაპიროზე და შუა აღმოსავლეთში.

პიტის პური არის ორფენიანი, ბრტყელი ანუ „ჯიბისებრი“ ფუნთუშეული ნაწარმი. 

აღსანიშნავია, რომ მას ზოგჯერ დამატებითი ინგრედიენტების გარეშე აცხობენ, ხან კი საერთოდაც სეზამის მარცვლებით ან რომაული ქინძის თესლით ფარავენ. პიტას კულინარიაში სხვადასხვა ფუნქცია აქვს, ხშირად მასში ფალაფელს, ნაირ-ნაირ სალათასა თუ ხორცსაც კი დებენ. 

პიტის პური ძალიან მოსახერხებელია წასახემსებლად ან სწრაფი კვებისთვის. პიტის პურის ნატეხებით მიირთმევენ სხვადასხვა პროდუქტისგან მომზადებულ, საწებლისებურ ნაზავებს, რომელთა დაგემოვნება ძალიან სასიამოვნოა.

## ეტიმოლოგია
ასეთი პური პირველად ნახსენები არის ძველ აღთქმაში: ებრაულ ენაზე ორიგინალში ნახსენებია „პატ ლეჰემი“, რომელიც შეიძლება ითარგმნოს როგორც „დიდი პურის პიტა“, „პური“. 

თანამედროვე გაგებით, სიტყვა „პიტა“ ებრაულ ენაზე გამოიყენება 1950-იანი წლებიდან.

## არაბული პიტა
არაბული ტრადიციული პიტას გამორჩეული თვისება ის არის, რომ პიტას გამოცხობისას ცომში წარმოქმნილი წყლის ორთქლი გროვდება ბუშტში ნამცხვრის ცენტრში და გამოყოფს ცომის ფენებს. ამრიგად, ტორტის შიგნით იქმნება ჯიბე, რომლის გახსნა შესაძლებელია პიტას პირას მკვეთრი დანით დაჭრით და რომელშიც სალათების ან ხორცის შეტანა შეიძლება. ტრადიციული არაბული პიტას საშუალო დიამეტრი, ჩვეულებრივ, 15-20 სანტიმეტრია.

## ისტორია
ოთხი ათასი წლის წინ, პურს განსაკუთრებული მნიშვნელობა ენიჭებოდა ისეთ საზოგადოებებში, როგორიცაა ბაბილონური მესოპოტამია, სადაც წარმოიშვა ადრეული წერილობითი ჩანაწერები და პურის ცხობის რეცეპტები.

კვიპროსში პიტა ჩვეულებრივ უფრო მრგვალი, ფაფუკი და ცხვება თუჯის ტაფაზე. იგი გამოიყენება სუულაკიას, შეფტალიას, ჰალუმისთვის, ლუნცასთან და გიროსთვის. საბერძნეთში სიტყვა pita ნიშნავს საკონდიტრო ნაწარმს და ის ჩვეულებრივ გამოიყენება სხვადასხვა ნამცხვრებისა და საკონდიტრო ნაწარმისთვის. 

ოქსფორდის ინგლისურ ლექსიკონში მოხსენიებული სიტყვის ინგლისურ ენაზე პირველად მოხსენიება მოხდა 1936 წელს. ინგლისური სიტყვა ნასესხია თანამედროვე ბერძნულიდან πίτα-დან, თავის მხრივ ბიზანტიური ბერძნულიდან πίτα-დან პური, ნამცხვარი, ღვეზელი, პიტა (დამოწმებულია 1108 წელს). 

ამასთან, ძველ ტექსტებში ან შუა საუკუნეების არაბულ მზარეულთა წიგნებში არ არის დაფიქსირებული ორთქლით გაჟღენთილი, ორშრიანი ჯიბის პიტა და საკვების ისტორიკოსების აზრით, მაგალითად ჩარლზ პერი და გილ მარქსი,  ვარაუდობენ რომ ასეთი პური უფრო გვიან განვითარდა .

## ლიტერატურა
* 

## სქოლიო
კატეგორია: ებრაული სამზარეულო
კატეგორია: პური
ჰამლეტ ჭიპაშვილი

**ჰამლეტ ჭიპაშვილი** (დ. 10 იანვარი, 1944, თბილისი) — ქართველი დიპლომატი, პოლიტიკოსი.

დაამთავრა თბილისის უცხო ენათა პედაგოგიური ინსტიტუტი ინგლისური ენის სპეციალობით. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს აღორძინება“.

## რესურსები ინტერნეტში
## სქოლიო
კატეგორია:დაბადებული 10 იანვარი
კატეგორია:დაბადებული 1944
კატეგორია:საქართველოს V მოწვევის პარლამენტის წევრები
კატეგორია:თბილისის უცხო ენათა პედაგოგიური ინსტიტუტის კურსდამთავრებულები
კატეგორია:თბილისში დაბადებულები
ჰამლეტ
ნათია მეზვრიშვილი

**ნათია მეზვრიშვილი** (დ. 19 აპრილი, 1985, თბილისი, საქართველოს სსრ, სსრკ) — ქართველი იურისტი და პოლიტიკოსი. საქართველოს მთავრობის ადმინისტრაციის უფროსი 2019 წლის 2 ოქტომბრიდან 2020 წლის 23 ნოემბრამდე.

## ბიოგრაფია
დაიბადა 1985 წლის 19 აპრილს, ქალაქ თბილისში. 2002-2006 წლებში სწავლობდა თბილისის სახელმწიფო უნივერსიტეტის იურიდიულ ფაკულტეტზე (ბაკალავრის ხარისხი). 2006-2008 წლებში იყო სწავლობდა თბილისის სახელმწიფო უნივერსიტეტის იურიდიულ ფაკულტეტზის მაგისტრატურაზე.

2006-2007 წლებში იყო თბილისის საქალაქო სასამართლოს სტაჟიორი. 2007-2009 წლებში იყო ძველი თბილისის რაიონული პროკურატურის პროკურორი. 2009 წელს იყო საქართველოს მთავარი პროკურატურის საპროკურორო საქმიანობაზე ზედამხედველობის დეპარტამენტის პროკურორი. 2009-2010 წლებში იყო საქართველოს მთავარი პროკურატურის ფინანსთა სამინისტროში გამოძიების საპროცესო ხელმძღვანელობის დეპარტამენტის პროკურორი. 2010-2012 წლებში მეზვრიშვილი იყო საქართველოს მთავარი პროკურატურის შინაგან საქმეთა სამინისტროს რეგიონულ ტერიტორიულ ორგანოებში საპროკურორო საქმიანობაზე ზედამხედველობის სამმართველოს უფროსი. 2012-2013 წლებში იყო საქართველოს მთავარი პროკურატურის სტრატეგიული განვითარების სამმართველოს უფროსი. 2013 წელს იყო საქართველოს მთავარი პროკურატურის იურიდიული სამმართველოს უფროსი. 2010-2015 წლებში — მიწვეული ლექტორი ილიას სახელმწიფო უნივერსიტეტში. 2012 წლიდან არის მიწვეული ლექტორი თბილისის სახელმწიფო უნივერსიტეტში. 2014 წლიდან არის ასისტენტ-პროფესორი აღმოსავლეთ ევროპის უნივერსიტეტში. 2013 წლიდან არის საქართველოს მთავარი პროკურატურა, საპროკურორო საქმიანობაზე ზედამხედველობისა და სტრატეგიული განვითარების დეპარტამენტის უფროსი. 2016-2017 წლებში სწავლობდა ცინცინატის უნივერსიტეტის სამართლის სკოლაში მაგისტრატურაზე. 2017-2019 წლებში იყო საქართველოს შინაგან საქმეთა მინისტრის მოადგილე.

2019 წლის 2 ოქტომბერს დაინიშნა საქართველოს მთავრობის ადმინისტრაციის უფროსად. 2020 წლის 23 ნოემბერს მეზვრიშვილი გადადგა.

## რესურსები ინტერნეტში
* 
* ბიოგრაფია საქართველოს შინაგან საქმეთა სამინისტროს საიტზე 

## სქოლიო
კატეგორია:დაბადებული 19 აპრილი
კატეგორია:დაბადებული 1985
კატეგორია:ქართველი ქალი პოლიტიკოსები
კატეგორია:თბილისში დაბადებულები
პუნში

მარჯვნივ|მინი|250x250პქ|სამხრეთ ბურბონის პუნში
**პუნში** — სასმელების ფართო ასორტიმენტი, როგორც უალკოჰოლო, ისე ალკოჰოლურ სასმელები, რომლებიც ძირითადად შეიცავს ხილს ან ხილის წვენს.   სასმელი ინდოეთიდან გაერთიანებულ სამეფოში მეზღვაურებმა და ბრიტანული ოსტინდოეთის კომპანიის თანამშრომლებმა შემოიტანეს.  პუნშს ჩვეულებრივ წვეულებებზე მიირთმევენ დიდ, განიერ თასებში, რომლებსაც *პუნშის თასებს* უწოდებენ.

აშშ–ში, ფედერალური რეგულაციებით, სიტყვა „პუნშს“ აღწერენ როგორც  კომერციულ სასმელ პროდუქტს, რომელიც არ შეიცავს ხილს ან ხილის წვენს. ეს ტერმინი გამოიყენება ხელოვნურად არომატიზებული სასმელების ეტიკეტირებისას, ბუნებრივი არომატიზატორებით ან მის გარეშე, რომლებიც არ შეიცავენ ხილის წვენს ან კონცენტრატს მნიშვნელოვანი პროპორციებით.  ამრიგად, პროდუქტს, რომელსაც ეწოდება „ხილის პუნში“, შეიძლება საერთოდ არ ჰქონდეს ხილის ინგრედიენტები.

## ისტორია 
სიტყვა პუნშის წარმოშობა შესაძლოა უკავშირდებოდეს  ჰინდის ენაში არსებულ სიტყვას panc (पाँच*),* რაც ნიშნავს „ხუთი“, როგორც სასმელი რომელიც უმეტესად მზადდებოდა  ხუთი ინგრედიენტისგან: ალკოჰოლი, შაქარი, ლაიმის ან ლიმნის წვენი, წყალი და სანელებლები.   ზოგი მიიჩნევს, რომ ეს სიტყვა მომდინარეობს ინგლისური *puncheon–დან*, რომელიც მოცულობითი აღწერილობა იყო გარკვეული ზომის კასრებისთვის, რომლებიც ხომალდებზე ალკოჰოლის გადასატანად გამოიყენებოდა. 

სასმელი ინგლისში ინდოეთიდან XVII საუკუნის დასაწყისში მეზღვაურებმა და ბრიტანეთის  ოსტინდოეთის კომპანიის თანამშრომლებმა შეიტანეს. იქიდან იგი გავრცელდა ევროპის სხვა ქვეყნებში. როდესაც დიდი საზოგადოებისთვის მზადდება საერთო ჭრუჭელში, სასმელი უფრო დაბალი ალკოჰოლის შემცველობითაა, ვიდრე ჩვეულებრივი კოქტეილი.  

ტერმინი პ*უნში* პირველად ბრიტანეთის დოკუმენტებში დაფიქსირდა 1632 წელს. იმ დროს, უმეტესად პუნში  მზადდებოდა ღვინის ან კონიაკის ბაზით. მაგრამ დაახლოებით 1655 წელს იამაიკური რომის გამოყენება დაიწყეს და გაჩნდა „თანამედროვე“ პუნში. 1671 წლისთვის დოკუმენტებში მითითებულია პუნშის სახლები. 

როდესაც პუნში დაამზადეს ერთი ადამიანისთვის, მას დაუმატეს ალკოჰოლური სასმელი, წყალი და დამატკბობელი, გამოგონების შემდეგ.  

## ვარიაციები 
### უალკოჰოლო 
მინი|180x180პქ|ხილის პუნში
უალკოჰოლო სახეობია, რომლებსაც ამზადებენ ბავშვებისა და მოზარდებისათვის, რადგან ისინი არ სვამენ ალკოჰოლს. ასეთი პუნში, ჩვეულებრივ, შეიცავს ხილის წვენის, წყლისა და დამატკბობელი შაქრის ნაზავს. ხშირად ემატება ლაიმ-ლიმონის სოდა, ჯანჯაფილი ან სხვა გაზიანი ხილის  სოდა. ის ასევე ხშირად შეიცავს ხილის  ნაჭრებს, მაგალითად ფორთოხლის და ანანასის. უალკოჰოლო ვერსიები, როგორც წესი, მზადდება სასკოლო ცეკვების, საეკლესიო შეკრების, პიკნიკებისა და სხვა მსგავს სოციალურ შემთხვევებისთვის.

### ალკოჰოლური 
ისტორიულად, ალკოჰოლური სასმელების  უმეტესობა მზადდებოდა არაყის ან რომის გამოყენებით.    *რომის პუნში* ერთ-ერთი უძველესი პუნშია და აქვს მარტივი რეცეპტი, რომელიც ეროვნული რითმით არის ჩაწერილი: „ერთი მჟავე, ორი ტკბილი, სამი ძლიერი, ოთხი სუსტი“ („One of Sour, Two of Sweet, Three of Strong, Four of Weak“). ეს არის: ერთი ნაწილი ლაიმის წვენი, ორი ნაწილი დამატკბობელი, სამი ნაწილი რომი (სასურველია ბარბადოსული) და ოთხი ნაწილი წყალი.

კოლეჯის და უნივერსიტეტის სტუდენტებისათვის წვეულებებზე ხშირია ალკოჰოლური პუნშები. ეს პუნშები ძლიერ ალკოჰოლურია და მზადდება იაფი ინგრედიენტებით.

## ლიტერატურა 
* 

## სქოლიო
კატეგორია:ალკოჰოლური სასმელები
კატეგორია:სასმელები
ბადრი ხატიძე

**ბადრი ხატიძე** (დ. 3 აგვისტო, 1959, გორი) — ქართველი ინჟინერი, იურისტი, პოლიტიკოსი.

1982 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტი. აგრეთვე დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. 2002-2004 წლებში იყო საქართველოს მე-5 მოწვევის პარლამენტის წევრი (მცხეთის მაჟორიტარი). 2004-2008 წლებში — საქართველოს მე-6 მოწვევის პარლამენტის წევრი (მცხეთის მაჟორიტარი), საარჩევნო ბლოკიდან „ახალი საქართველოსთვის“.

## რესურსები ინტერნეტში
## სქოლიო
კატეგორია:დაბადებული 3 აგვისტო
კატეგორია:დაბადებული 1959
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გორში დაბადებულები
კატეგორია:საქართველოს ზოოტექნიკურ-სავეტერინარო სასწავლო-კვლევითი ინსტიტუტის კურსდამთავრებულები
ბადრი
გიორგი ხაჭაპურიძე (პოლიტიკოსი)

**გიორგი ხაჭაპურიძე** (დ. 13 მაისი, 1953, თბილისი) — ქართველი ბიოლოგი, პოლიტიკოსი.

1975 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
*გიორგი ხაჭაპურიძე — ბიბლიოვიკი

კატეგორია:დაბადებული 13 მაისი
კატეგორია:დაბადებული 1953
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
იურიკ ხჩოიანი

**იურიკ (იურკ) ხჩოიანი** (დ. 27 აგვისტო, 1953, სოფ. აშკალა, ახლანდ. წალკის მუნიციპალიტეტი) — ქართველი პოლიტიკოსი.

დაამთავრა ერევნის პოლიტექნიკური ინსტიტუტი ინჟინერ-მშენებლის სპეციალობით. 1999-2004 წლებში იყო საქართველოს მე-5 მოწვევის პარლამენტის წევრი (წალკის მაჟორიტარი).

## რესურსები ინტერნეტში
*იურიკ (იურკ) ხჩოიანი — საქართველოს პარლამენტის ოფიციალური საიტი

## სქოლიო
კატეგორია:დაბადებული 27 აგვისტო
კატეგორია:დაბადებული 1953
კატეგორია:საქართველოს V მოწვევის პარლამენტის წევრები
კატეგორია:წალკის მუნიციპალიტეტში დაბადებულები
პანა კოტა

მინი
**პანა კოტა** (; იტ. ადუღებული კრემი) — იტალიური დესერტი, რომელიც შედგება ჟელატინით შესქელებული კრემისგან, რომელსაც შემდეგ სასურველი ფორმა ეძლევა. არომატისთვის შეიძლება დაემატოს ვანილი, ყავა და სხვა სუნელები, ასევე ნაღები, რძე და შაქარი. ზემოდან ხშირად რაიმე კენკრის ან ხილის წვენს, ჯემს, კარამელის ან შოკოლადის სიროფს ასხამენ ან უმატებენ რაიმე ხილს და კენკრას.

## ისტორია 
კერძი პანა კოტა არ გვხვდება იტალიურ რეცეპტების წიგნებში 1960-იან წლებამდე, თუმცა ტრადიციულად მის სამშობლოდ ჩრდილოეთი იტალიიის რეგიონი პიემონტი ითვლება. ერთ-ერთი ლეგენდის თანახმად პანა კოტა უნგრელმა ქალმა გამოიგონა პიემონტის პროვინციაში მეოცე საუკუნის დასაწყისში, თუმცა ამ ლეგენდას დასაბუთება არ აქვს. სხვა, ასევე დაუსაბუთებელი ლეგენდის თანახმად პანა კოტა 1960-იან წლებში გამოიგონა შეფმა ეტერო სონგიომ. 1897 წლის ლექსიკონი ახსენებს კერძს სახელად „Latte inglese“ — „ინგლისური რძე“, რომელიც ასევე მზადდებოდა კრემით და ჟელატინით, თუმცა სხვა წყაროების მიხედვით „Latte Inglese“ კვერცხით მზადდებოდა. შესაძლოა, რომ ამ სახელწოდებით ნებისმიერ მსგავს დესერტს მოიხსენიებდნენ. 2001 წელს პიემონტმა პანა კოტა რეგიონის ტრადიციული კერძების ოფიციალურ სიაში შეიტანა კრემის, ჟელატინის, რძის, შაქრის, ვანილის, კარამელის და რომის შემადგენლობით. ზოგი მიიჩნევს, რომ რომის მაგივრად ტრადიციურად ატმის ბრენდი გამოიყენება და არ ემატება არანაირი სოუსი. პანა კოტა 1990-იან წლებში პოპულარული გახდა ამერიკაში და შემდეგ მთელ მსოფლიოში. დღეს გავრცელებულია დასავლეთის ქვეყნებში, განსაკუთრებით იტალიაში, როგორც მაღალი კლასის დესერტი.

## მომზადების წესი 
თბილ კრემში აზავებენ შაქარს და, გემოვნებით, რაიმე სუნელს — ყავას, ვანილს, რომს და სხვა. ჟელატინი რბილდება რაიმე ცივ სითხეში და ემატება კრემს. მიღებული მასა თავსდება ფორმებში, ფორმის ძირში შეიძლება კარამელიც იყოს, რის შემდეგაც დესერტი დაემსგავსება ფრანგულ კარამელიან კრემს. კერძის სახელის მიუხედავად პანა კოტა არ დუღდება, მხოლოდ თბება ჟელატინის და შაქრის გალღობის ტემპერატურამდე. იტალიური რეცეპტები ჟელატინის მაგივრად ხშირად მოითხოვენ „თევზის წებოს“, რაც შეიძლება იყოს თევზის ქონის მსგავსი, იტალიაში „Colla di pesce“-ს სახელით ცნობილი სუბსტანცია ან უბრალოდ ჟელატინი მისი მეორე სახელწოდებით.

## მსგავსი კერძები 
მსგავსი რეცეპტები არსებობს ევროპის სხვა ქვეყნებშიც. პანა კოტა ჰგავს ბავარიულ კრემს, თუმცა ის მზადდება კვერცხით და ჟელატინით, და გაცემამდე იზავება ათქვეფილ ნაღებთან. ჟელატინს ასევე უმატებენ ბლანმანჟეს. დანიური „მოოს ჰვიტი“ პანა კოტის თითქმის იდენტურია, მისი რეცეპტი პირველად ჩაიწერა ჰენრიკ ჰარპენსტრენგმა XII–XIII საუკუნეში.

## რესურსები ინტერნეტში
* How to Make Classic Panna Cotta
* Panna cotta easier to make than it sounds
* I prodotti agroalimentari tradizionali del Piemonte

## სქოლიო
კატეგორია:იტალიური სამზარეულო
კატეგორია: დესერტები
კატეგორია:გასტრონომია
ინგქოუ

**ინგქოუ**, *ინქოუ* მდებარეობს იმ ადგილზე, სადაც მდინარე ლიაოხე უერთდება ლიაოდუნის ყურეს (ყვითელი ზღვა). დიდი სატრანსპორტო კვანძი (სამანქანო, სარკინიგზო). რკინიგზის სადგური შენიანი – დალიანის მაგისტრალზე. საზღვაო პორტი (ძველი პორტი ქალაქის ცენტრში, ახალი პორტი პაიუციუენი ეკონომიკური და ტექნოლოგიური განვითარების ზონაში; ჯამური ტვირთბრუნვა 96 მლნ ტონაზე და 1 მლნ ოცფუტიანი ეკვივალენტის კონტეინერზე მეტი 2006 წლისთვის, შედის ჩინეთის უმსხვილესი პორტების ათეულში).

## ისტორია 
განვითარდა XIX საუკუნიდან როგორც საზღვაო პორტი. სამხრეთ მანჯურიის ეკონომიკურ ცხოვრებაში მნიშვნელოვან როლს თამაშობდა. აგრეთვე ეწოდებოდა **ნიუოჭუანგი** (牛庄), მდინარეზე მოშორებით არსებული დასახლების მიხედვით. 1858 წელს თიენძინის ტრაქტატით საერთაშორისო ვაჭრობისათვის გაიხსნა, რის შემდეგაც ქალაქში გაჩნდა ევროპული კვარტალი. ჩინეთ-იაპონიის ომის (1894–1895) დროს დროებით ოკუპირებული იყო იაპონიის მიერ. 1899 წელს გაიხსნა რუსეთის საკონსულო. 1900 წელს „მოკრივეთა აჯანყების“ ჩახშობის დროს რუსეთის ჯარმა დაიკავა. რუსულმა ხელისუფლებამ შექმნა დროებითი ქალაქსამმართველო, რომელიც სხვა დანარჩენთან ერთად ახორციელებდა ბაჟის აკრეფას და რაიონის სანიტარულ მდგომარეობაზე დაკვირვებას. 1897–1903 წლებში ჩინეთ-აღმოსავლეთის რკინიგზის გაყვანასთან ერთად მსხვილი სარკინიგზო სადგური გახდა. 1904–1905 წლების რუსეთ-იაპონიის ომის დროს, 1904 წლის 12 ივლისს, დაიპყრეს იაპონელებმა. 1906 წლის ნოემბერში იაპონელებმა ჩინეთის ხელისუფლებას გადასცეს. 1931 წელს ისევ იაპონიამ დაიპყრო, 1932 წლიდან მარიონეტული მანჯოუ-გოს შემადგენლობაში იყო. 1945 წელს მანჯურიის ოპერაციის დროს ქალაქში წითელი არმია შევიდა. 1949 წლიდან ჩინეთის ნაწილია.

## ეკონომიკა 
ინგქოუ ჩრდილო-აღმოსავლეთ ჩინეთის ერთ-ერთი ყველაზე მეტად დინამიური განვითარების ცენტრია. მოქმედებს 4 ათასზე მეტი სამრეწველო საწარმო (90%-ზე მეტი — კერძო), უმაღლესი ტექნოლოგიების პარკი. მრეწველობის წამყვანი დარგებია: მეტალურგია (დაახლ. 20 მლნ ტონა ფურცლოვანი ფოლადი წელიწადში), ნავთობქიმია, მანქანათმშენებლობა (მეტალურგიული მოწყობილობები, ჩარხები, ელექტროტექნიკური და ელექტრული პროდუქცია, მ.შ. საყოფაცხოვრებო ტექნიკა, პოლიგრაფიული მოწყობილობები, ავტოსათადარიგო ნაწილები). განვითარებულია გემთმშენებლობა და გემების შეკეთება. არის კვების (მ.შ. მარილის წარმოება — 800 ათ. ტონაზე მეტი წელიწადში), ფარმაცევტული, ცელულოზა-ქაღალდის, ტექსტილის, ტრიკოტაჟის, რეზინისა და აბზესტის ნაკეთობათა წარმოების საწარმოები; თამბაქოს ფაბრიკა. მიმდინარეობს მუსიკალური ინსტრუმენტების (პიანინოების გამოშვების მხრივ ჩინეთში ერთ-ერთი წამყვანი ცენტრია), მაგნეზიტის საფუძველზე ცეცხლგამძლე მასალების წარმოება.

ქალაქთან ახლოს მოიპოვებენ მაგნეზიტს (უდიდესი საბადოა ტაშიციაო), ნავთობს, ბუნებრივ აირს.

## ჰავა 
## სქოლიო 
კატეგორია:ლიაონინის ქალაქები
Brasileirinhas

**Brasileirinhas** — ბრაზილიური პორნო საიტი. დაფუძნდა 1996 წელს, ლუის ალვარენგას მიერ. საიტზე ვხვდებით უამრავ ცნობილ ბრაზილიელ პორნომსახიობს, ესენია: პატრიშია კიმბერლი, მონიკა მატოში, ვერონიკა ბელა, მელისა პიტანგა, მაიარა როდრიგესი და სხვანი. 

## რესურსები ინტერნეტში
## სქოლიო
კატეგორია:პორნოგრაფიული ფილმების სტუდიები
შოჩუ

მინი|ჭიქა შოჩუ
**შოჩუ** — იაპონური  გამოხდილი სასმელი,  45%-ზე დაბალი  ალკოჰოლის შემცველობით. მისი დისტილაცია  ბრინჯისგან (*kome*), სათესი ქერისგან (*mugi*), ბატატისგან  (*satsuma-imo*), წიწიბურასგან (*soba*) და ყავისფერი შაქრისგან (*kokutō*) ხდება, მაგრამ ხანდახან უმატებენ სხვა ინგრედიენტებსაც წაბლს, სეზამის თესლს, კარტოფილს  ან  სტაფილოს.

როგორც წესი, შოჩუ შეიცავს 25% ალკოჰოლს,  რომელიც უფრო სუსტია ვიდრე ბაიჯიუ, ვისკი ან არაყი, მაგრამ უფრო ძლიერია ვიდრე ჰუანგჯიუ, საკე ან ღვინო. იშვიათი არ არის, რომ მრავალჯერადად გამოხდილი შოჩუ, რომელიც უფრო ხშირად გამოიყენება შერეულ სასმელებში, შეიცავს 35%-მდე ალკოჰოლს.

## ეტიმოლოგია 
სიტყვა   მომდინარეობს ჩინური სიტყვისგან *შაოჯიუ*, რაც ნიშნავს "დამწვარ სასმელს", რაც ეხება დისტილაციის დროს გაცხელების პროცესს. თანამედროვე იაპონურ ენაში *შაოჯიუს* დაწერის ჩინური მეთოდი არქაულად და მოძველებულად ითვლება. ორივე სიტყვა ნიშნავს "ალკოჰოლურ სასმელს".

## კულტურა 
### სმის პროცესი 
*შოჩუ* არ უნდა გაიგივდეს საკესთან, რომელიც მოხარშული ბრინჯის ღვინოა . მისი გემო, როგორც წესი, გაცილებით ნაკლებ ხილს შეიცავს და მკაცრად არის დამოკიდებული გამოხდის პროცესში გამოყენებული სახამებლის ხასიათზე. მისი არომატი ხშირად აღწერილია, როგორც "პიკანტური" ან "უხეში".
*შოჩუს სვამენ*  მრავალი გზით სეზონის ან პირადი გემოვნების შესაბამისად:

**სუფთა შოჩუ**, რომელსაც არაფერი ემატება.

**ყინულის კუბებით** ანუ, ყინულში შერეული.

**განზავებული ოთახის ტემპერატურის წყლით  ან ცხელი წყლით**. 

**ულონგის ჩაის ან ხილის წვენთან** შერეული.

**ჩუჰაი** ( *shōchū* highball ), შერეული სასმელი, რომელიც შედგება *შოჩუსგან*, ემატება სოდა, ყინული და ზოგიერთი არომატიზატორი, ხშირად ლიმონი, გრეიფრუტი, ვაშლი ან უმე (აღმოსავლეთ აზიის ქლიავი).

**ცივი ლუდის ინგრედიენტი სვიით**.

## ისტორია 
გაურკვეველია შოჩუს ზუსტი წარმოშობა. მას თავდაპირველად უწოდებდნენ **არაკი-ს**  ( araq  არაბულად ) ან **რამბიკის**   ( ალემბიკ ინგლისურ ენაზე) იაპონიაში; *არაკი* ზოგადი ტერმინია სხვადასხვა გამოხდილი ალკოჰოლური სასმელების აღსანიშნად მთელ შუა აღმოსავლეთში. შოჩუ წარმოიშვა სპარსეთში, გავრცელდა დასავლეთით ევროპაში და აღმოსავლეთით ინდოეთში, ტაილანდსა და ოკინავაში. XVI საუკუნის შუა ხანებში დამზადების ტექნიკა გავრცელდა კაგოშიმაში, სადაც დაიბადა შოჩუ.   გამოხდილი ალკოჰოლური სასმელი ოკინავაში ცნობილია როგორც ავამორი .

## კლასიფიკაცია 
2006 წლის აპრილში გადაისინჯა იაპონიის კანონი ალკოჰოლის დაბეგვრის შესახებ და განისაზღვრა შოჩუს ორ კატეგორია   (რომელსაც ასევე უწოდებენ *თეთრ სასმელს*).

### მრავალჯერ გამოხდილი შოჩუ 
მრავალჯერადად გამოხდილი შოჩუ ალკოჰოლის 36% -ზე ნაკლები მოცულობით არის.

2006 წლის გადასინჯვამდე კანონი ამ კატეგორიას მოიხსენიებდა როგორც  კორულ შოჩუს, ზოგჯერ შემოკლებით "კოშუ" (甲 焼).

### ერთხელ გამოხდილი შოჩუ 
ერთხელ გამოხდილი შოჩუ, ალკოჰოლის მოცულობით არა უმეტეს 45%-ია.

## რესურსები ინტერნეტში 
* Shochu Pro
* Honkaku Shochu and Awamori
* 本格焼酎の楽しみ (in Japanese)
* 九州焼酎探検隊  (in Japanese)

## სქოლიო
კატეგორია:ალკოჰოლური სასმელები
კატეგორია:სასმელები
ოჰაიოს სამზარეულო

მინი|ბუკეის კანფეტი
**ოჰაიოს** სამზარეულო აშშ-ის შუადასავლეთის ფართო რეგიონული სამზარეულოს ნაწილია.

## ისტორია 
ეს რეგიონი მდიდარი იყო ბუნებრივი რესურსებით, მათ შორის გარეული ინდაურებით, დათვებით, ირმებით და მტრედებით. კამეჩების პოპულაცია შემცირდა, რადგან დასახლებები გაიზარდა, მაგრამ სამხრეთ ოჰაიოში კამეჩებზე ნადირობდნენ ჯერ კიდევ 1792 წლამდე. 1785 წელს რიჩარდ ბატლერმა ოჰაიოს ვახშმის დეტალები განმარტა, რომელშიც შედიოდა "წვრილ შემწვარი კამეჩის ხორცი, კამეჩის, ძროხისა და ინდაურის სუპი, შემწვარი ინდაურები, ახალი დაჭერილი შემწვარი თევზი, შემწვარი იხვები, მადირა, კლერტი, გროგი და ტოდი". 

ვენისონი და ინდაური იყო ყველაზე პოპულარული ნადირობისთვის. თევზები, როგორიცაა ქარიყლაპია, წყლის კატა, ზუთხი, ბასი და პერჩი, მრავლად იჭირებოდა. ცუდ დროში ენოტის, ციყვის, ოპოსუმისა და სხვა ნაკლებად სასურველი ცხოველის სანადიროდ გამოყენება შეიძლებოდა. რევოლუციური ეპოქის ერთმა მწერალმა დაწერა, რომ მონადირეს შეეძლო დღეში ექვსიდან რვამდე ირემის მოკვლა. 

ხორბალს არ ეკავა დიდი ადგილი ოჰაიოს მიმდებარე ტერიტორიაზე, ამიტომ ხორბლის პური იშვიათ ფუფუნებად რჩებოდა. როდესაც The Ohio Company დასახლდა მარიეტაში  1788 წლის გაზაფხულზე მათ დარგეს კარტოფილი, ტურნეფსი, გოგრა, სიმინდი, ნესვი, ლობიო და კიტრი. 1789 წელს მოულოდნელად მკაცრმა ამინდმა გაანადგურა მოსავალი, რამაც იმ წელს გამოიწვია საკვების მწვავე უკმარისობა, რასაც შემდგომ "მშიერი წელი" უწოდეს. ზამთრის ბოლოს ბევრ ოჯახში სიმინდის ხორბალი ამოიწურებოდა ხოლმე და უმდიდრეს ოჯახებსაც კი მხოლოდ რამდენიმე შეკვრა კარტოფილის მეტი არ რჩებოდათ. გაზაფხულის პირველივე ნიშნებზე აგროვებდნენ ჭინჭარსა და ხურმას, მაგრამ მხოლოდ ივლისიდან ახალი სიმინდის, ლობიოს და ყაბაყის მოსავალს იღებდნენ. 

## სპეციალიზაცია 
Buckeye candy ადგილობრივი სპეციალობაა, პოპულარულია ოჰაიოს შტატში. საკონდიტრო არის არაქისის კარაქის სტანდარტული ჭიქების ვარიაცია, რომელიც ცნობილია როგორც ' Buckeye '. დაფარულია შოკოლადში, არაქისის კარაქის ცენტრში. კანფეტი განასახიერებს კაკალს, რომელიც იზრდება სახელმწიფო ხეზე, რომელსაც უფრო ხშირად უწოდებენ buckeye-ს.

ცინცინატის სტილის ჩილი ბერძნულად შთაგონებული ხორცის სოუსია, (ძროხის ხორცი, რომელიც დარიჩინით, ჯავზით, მიხაკით, დაფნის ფოთოლით, კომინით, ჩილის ფხვნილით და ზოგიერთ საშინაო რეცეპტებში შოკოლადით მდიდრდება) რომელიც გამოიყენება სპაგეტის ან ცხელი საცხობისთვის. გარდა ამისა, წითელი ლობიო, დაჭრილი ხახვი და გახეხილი ყველი წარმოდგენილია დამატებით ტოპინგების სახით, რომლებსაც "გზებს" უწოდებენ.

ოჰაიოში პოპულარული საჭმელია Sauerkraut Balls, ხორცის ბურთულის ზომის შემწვარი sauerkraut და კომბინირებული ლორთან, ბეკონთან ან ღორის ხორცთან. რეცეპტი გამოიგონეს 1950-იანი წლების ბოლოს ორმა ძმამ, მაქსმა და რომან გრუბერმა მათი ხუთი ვარსკვლავიანი რესტორნის - გრუბერისთვის, რომელიც მდებარეობს ოჰაიოს შტატში, შაკერ ჰაიტსში. ეს წარმოადგენდა ჩრდილო – აღმოსავლეთის ოჰაიოს სხვადასხვა ეთნიკური კულტურის წარმოშობის ადგილს, რომელიც მოიცავს აკრონსა და დიდ კლივლენდს. უაინსვილიში, ოჰაიოს შტატში, ყოველწლიურად ტარდება sauerkraut - ის ფესტივალი.  

მანსფილდი, ოჰაიო არის სტიუარტის რესტორნების, Stewart's Fountain Classics Sodas-ის სახლი. 

## სქოლიო 
კატეგორია:ამერიკული სამზარეულო
კატეგორია:ოჰაიოს სამზარეულო
ინჰალაცია

[250პქ|მინი|მარჯვნივ|ხელოვნური ინჰალაცია ([საფრანგეთი)]]
**ინჰალაცია** ( — „შევისუნთქავ“) — ორგანიზმში სამკურნალო ნივთიერებათა (ორთქლის, აირის და აეროზოლის სახით) შესუნთქვით შეყვანის მეთოდი. ამ ნივთიერებათა დაქუცმაცება ხდება სპეციალურ აპარატში — ინჰალატორში, საიდანაც შემდგომ სასუნთქ გზებში ხვდება (შესუნთქული ორთქლის ტემპერატურა 45°C უნდა აღწევდეს). არსებობს სტაციონარული და გადასატანი ინჰალატორები. ინჰალაციის მეთოდით ორგანიზმში შეჰყავთ ტუტეები, ხსნადი სულფანილამიდური პრეპარატები, ანტიბიოტიკები და სხვ. ინჰალაციას ძირითადად იყენებენ სასუნთქი გზების ანთებითი დაავადებების დროს. ზეთოვანი ინჰალაცია მზადდება მცენარეული ზეთისა და მენთოლისაგან; მის დროს ზემო სასუნთქი გზების ლორწოვან გარსზე თხელი ზეთოვანი აპკი ჩნდება, რომელიც სხვადასხვა ტოქსიკური ნივთიერების შესრუტვას უშლის ხელს და აადვილებს ნახველის ამოღებას. ქიმიურ და ცემენტის ქარხნებში მასობრივი საინჰალაციო პროცედურა ტარდება ინჰალატორიუმებში. სამკურნალო ნივთიერებათა შესუნთქვას უწოდებენ ხელოვნურ ინჰალაციას, ხოლო ბუნებრივ პირობებში ზღვის, მთისა ან ტყის ჰაერით სუნთქვას – ბუნებრივ ინჰალაციას.

## ლიტერატურა 
## რესურსები ინტერნეტში 
კატეგორია:სუნთქვა
კატეგორია:ბალნეოლოგია
კატეგორია:სამკურნალო ნივთიერებათა შეყვანის მეთოდები
ელიზბარ ჯაველიძე

**ელიზბარ ჯაველიძე** (დ. 5 აგვისტო, 1937, თბილისი) — ქართველი აღმოსავლეთმცოდნე-თურქოლოგი, ფილოლოგი, კრიტიკოსი. ფილოლოგიის მეცნიერებათა დოქტორი (1975), პროფესორი (1988), საქართველოს მეცნიერებათა ეროვნული აკადემიის ნამდვილი წევრი, აკადემიკოსი (2013).

1961 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. სკკპ წევრი 1971 წლიდან. პირველი კრიტიკული წერილი გამოაქვეყნა 1962 წელს, 1968 წელს — პირველი წიგნი „რუჰი ბაღდადი“. ავტორია მრავალი მონოგრაფიისა. აგრეთვე იკვლევდა ქართული ლიტერატურის აქტუალურ საკითხებს.

1991 წელს იყო საქართველოს რესპუბლიკის განათლების მინისტრი. 1999-2003 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს აღორძინება“.

## ჯილდოები 
* „აზერბაიჯანის სსრ კულტურის დამსახურებული მუშაკის“ საპატიო წოდება (აზერბაიჯანის სსრ უმაღლესი საბჭოს გადაწყვეტილებით, 1989)
* დავით აღმაშენებლის სრულიად საქართველოს ისტორიულ-ლიტერატურული პრემია (2010)
* ლიტერატურული პრემია „საგურამო“ (2013)
* ქაქუცა ჩოლოყაშვილის სახელობის ორდენი (2018)

## ბიბლიოგრაფია 
* რუჰი ბაღდადი, თბ., 1968;
* ფუზული, თბ., 1972;
* У истоков турецкой литературы, I, Джелаль-ед-дин Руми (вопросы мировозрения, Тб., 1979;
* У истоков турецкой литературы, II, Юнус Эмре, Тб., 1985;
* შტუდიები, თბ., 1985;
* თურქული პოეტიკა, თბ., 1988;
* დედე ქორქუთის წიგნი, თბ., 1987;
* უკეთუ სულითა... თბ., 1989;
* უკუნეთი, თბ., 2001;
* რას დადუმებულხართ, თქვე ერისშვილებო?! თბ., 2006;
* ავაჰმე, ჩემო მამულო!, თბ., 2007;
* მართალმა რაი ჰყოს?!, თბ., 2008;
* ფუთუვეთი – სულიერ-რაინდული ძმობა, თბ., 2010;
* საქართველოში უზნეობის სუფევს თარეში, თბ., 2011;
* მართალს ვიტყვი, შევიქმნები ტყუილისა მოამბედ რად?!, თბ., 2015;
* „თურქული ლიტერატურის სათავეებთან, III აშიკ ფაშა“, 2013;
* სამტომეული „თურქულენოვან ხალხთა ზნეობრივ-ესთეტიკური სამყარო“:
** „ოდეს შავისგან თეთრის გამორჩევის ჟამი დადგება“, ტ. I, 2020;
** „განთიადის გამნათებელ ღმერთს ველტვი, რათა უკუნი ღამის ბოროტებას განვერიდო“, ტ. II, 2021;
** „დივანის ლიტერატურა“, ტ. III, 2022.
* თურქული ლიტერატურის სათავეებთან, ტ. 1-2, თბ., 2023.

## შენიშვნები 
## რესურსები ინტერნეტში
## სქოლიო 
კატეგორია:დაბადებული 5 აგვისტო
კატეგორია:დაბადებული 1937
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კატეგორია:ქართველი ფილოლოგები
კატეგორია:ქართველი აღმოსავლეთმცოდნეები
კატეგორია:ქართველი კრიტიკოსები
კატეგორია:ქართველი პედაგოგები
კატეგორია:ქართველი პუბლიცისტები
კატეგორია:საბჭოთა კავშირის კომუნისტური პარტიის წევრები
კატეგორია:საქართველოს რესპუბლიკის განათლების მინისტრები
კატეგორია:საქართველოს V მოწვევის პარლამენტის წევრები
კატეგორია:ფილოლოგიურ მეცნიერებათა დოქტორები
კატეგორია:ქართველი პროფესორები
კატეგორია:საგურამოს პრემიის ლაურეატები
თეიმურაზ ჯანაშია (პოლიტიკოსი)

**თეიმურაზ ჯანაშია** (დ. 4 იანვარი, 1953, ზუგდიდი) — ქართველი ინჟინერი, მეცნიერი.

1974 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტის სამშენებლო ფაკულტეტი სამრეწველო და სამოქალაქო მშენებლობის სპეციალობით, ხოლო 1981 წელს თბილისის სახელმწიფო უნივერსიტეტის მექანიკა-მათემატიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
კატეგორია:დაბადებული 4 იანვარი
კატეგორია:დაბადებული 1953
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს პოლიტექნიკური ინსტიტუტის კურსდამთავრებულები (1974)
კატეგორია:ზუგდიდის მუნიციპალიტეტში დაბადებულები
ლეონიდე ჯაფარიძე

**ლეონიდე ჯაფარიძე** (დ. 22 აპრილი, 1958, გარდაბანი) — ქართველი მეცნიერი, პოლიტიკოსი, ფილოსოფოსი.

1979 წელს დაამთავრა თბილისის სახელმწიფო უნივერსიტეტის სააღრიცხვო-ეკონომიკური ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (გარდაბნის მაჟორიტარი), საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 22 აპრილი
კატეგორია:დაბადებული 1958
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გარდაბნის მუნიციპალიტეტში დაბადებულები
ლ
როსტომ ჯაფარიძე

**როსტომ ჯაფარიძე** (დ. 5 მაისი, 1948,  სოფელი კვირიკე, ქობულეთის რაიონი) — ქართველი პოლიტიკოსი.

1975 წელს დაამთავრა ქ. სვერდლოვსკის იურიდიული ინსტიტუტი.  1999-2004 წლებში იყო საქართველოს მე-5 მოწვევის პარლამენტის წევრი (ქობულეთის მაჟორიტარი), საარჩევნო ბლოკი „საქართველოს აღორძინება“. იყო პარლამენტის თავმჯდომარის მოადგილე.

## რესურსები ინტერნეტში
*როსტომ ჯაფარიძე — ბიბლიოვიკი

კატეგორია:დაბადებული 5 მაისი
კატეგორია:დაბადებული 1948
კატეგორია:საქართველოს V მოწვევის პარლამენტის წევრები
კატეგორია:ქობულეთის მუნიციპალიტეტში დაბადებულები
რ
თამარ მეფის ხიდი

**თამარ მეფის ხიდი** (ყოფ. *ჩელიუსკინელების ხიდი*) — ხიდი თბილისში, მდინარე მტკვარზე. ექსპლუატაციაშია 1935 წლის 6 აგვისტოდან.

## სახელწოდება
1934 წელს, ჩრდილოეთის ყინულოვან ოკეანეში საბჭოთა თბომავალი „ჩელიუსკინი“ ჩაიძირა. ექსპედიციის მონაწილეთა გადარჩენას საბჭოთა პროპაგანდამ ჰეროიკული ეპოპეის ხასიათი შესძინა. ამიტომ ახალ ხიდს ქუჩასთან ერთად „ჩელიუსკინელების“ სახელი ეწოდა (1933 წელს დანიაში აგებულ გემს სახელი ეწოდა XVIII საუკუნის პოლარეთის რუსი მკვლევარის ს. ჩელიუსკინის პატივსაცემად). 1989 წელს, ქუჩასაც და ხიდსაც თამარ მეფის სახელი მიენიჭა.

## ისტორია
ხიდის მშენებლობა დაიწყო 1932-1933 წლებში.
1934 წლის 16 აპრილს თბილისში, სტალინის სახელობის მუშათა კლუბში გაიხსნა თბილისის საბჭოს გაერთიანებული პლენუმი, რომელმაც დაამტკიცა ახალი მშენებარე ხიდისათვის და რკინიგზის ქუჩისათვის ჩელუსკინელების სახელის მინიჭება. ხიდის მშენებლობის დასრულება დაგეგმილი იყო 1934 წლის 7 ნოემბერს, ოქტომბრის რევოლუციის 17 წლისთავისთვის. მოგვიანებით გახდა ცნობილი, რომ გახსნის თარიღი გადიწევდა — საქართველოში საბჭოთა ხელისუფლების დამყარების წლისთავისკენ — 1935 წლის 25 თებერვლისკენ. 1935 წლის 27 თებერვლისთვის ჩელუსკინელების ხიდზე ჯერ კიდევ მშენებლობის პროცესი მიმდინარეობდა, დგამდნენ კალინინის ქარხანაში ჩამოსხმულ თუჯის მოაჯირებს. 11 მარტისთვის — გაჰყავდათ ტრამვაის რკინიგზა (იგეგმებოდა მოძრაობის გახსნა მაისში). 3 ივნისს ჩელუსკინელების ხიდის გახსნა წლის ბოლომდე დასასრულებელ მშენებლობის სიაში იყო. 5 აგვისტოს მოხდა ჩელუსკინელების ხიდის სალიანდაგო ხაზის გამოცდა ტრამვაის საშუალებით, ხოლო 6 აგვისტოს ოფიციალურად გაიხსნა საექსპლუატაციოდ.

ქალაქის გაფართოებასთან ერთად მნიშვნელოვანი ცვლილებები განიცადა ახლანდელი გმირთა მოედნის მიმდებარე ტერიტორიამ. 1935 წელს მოედნის ჩრდილო-აღმოსავლეთით არსებული კლდოვანი ბორცვის გაჭრის შემდეგ გაიჭრა ჩელიუსკინელების ქუჩა. ამავე წელს აშენდა ხიდი (პროექტის ავტორები კ. ზავრიევი, ა. პატალეევი, ნ. სლოვინსკი; არქიტექტორი ნ. სევეროვი; ინჟინრები ვ. სალუქვაძე, ნ. სლოვინსკი), რომელიც კიდევ ერთ მძლავრ სატრანსპორტო არტერიად იქცა დედაქალაქისთვის.

Проект каменного моста в Тифлисе.jpg|ქვის ხიდის პროექტი მტკვარზე
სამშენებლო დაფა თამარის ხიდზე.jpg|სამშენებლო დაფა თამარის ხიდზე

## არქიტექტურა
რკინაბეტონის ბურჯები უხეშად გათლილი გრანიტითაა მოპირკეთებული, დანარჩენი ნაწილები კი — ბაზალტის ფილებით. ხიდი ზუსტი პროპორციებით, კარგად შესრულებული დეტალებითა და მონუმენტურობით გამოირჩევა.

## ლიტერატურა
* 

## სქოლიო
კატეგორია:თბილისის ხიდები
კატეგორია:1935 წელი არქიტექტურაში
სიკიმის სამზარეულო

მინი|*გუნდრუკი* (ხმელი ფოთლოვანი ბოსტნეული)
**სიკიმის სამზარეულო** - სიკიმის შტატის სამზარეულო, რომელიც მდებარეობს ინდოეთის ჩრდილო-აღმოსავლეთით. ბრინჯი მთავარი საკვებია, ხოლო ფერმენტირებული საკვები ტრადიციულად წარმოადგენს სამზარეულოს მნიშვნელოვან ნაწილს.  ნეპალური სამზარეულო აქ პოპულარულია, რადგან სიკიმი ინდოეთის ერთადერთი სახელმწიფოა, სადაც ნეპალელების ეთნიკური უმრავლესობა გვხვდება. ბევრი რესტორნები სიკიმში გვთავაზობს სხვადასხვა სახის ნეპალურ სამზარეულოს ისეთებს, როგორიცაა ნევა და თჰაკალის კერძები. ტიბეტურმა სამზარეულომაც გავლენა მოახდინა სიკიმეს სამზარეულოზე.

## სოფლის მეურნეობა 
სიკიმის ფარგლებში საკვების წარმოების გეოგრაფია ასახავს კვების კულტურას ქვეყნის შიგნით.  სიკიმის ეკონომიკა ძირითადად აგრარულია.  შტატის მთიანი რელიეფის გამო, მიწის დიდი ნაწილი უვარგისია მიწათმოქმედებისათვის, ამიტომ დატერასება, განსაკუთრებით ბრინჯით, ხშირია. ბრინჯის გარდა, სიკიმში გაშენებული ბურღულეულის სხვა კულტურებში შედის ხორბალი, სიმინდი, ქერი და ფეტვი. ასევე გაშენებულია კარტოფილი, ჯანჯაფილი, ფორთოხალი, ჩაი და ილი .   სიკიმი აწარმოებს ყველაზე მეტ კარდამონს ინდოეთის ყველა შტატში, ყოველწლიურად დაახლოებით 4200 ტონას.  ჩვეულებრივ მოყვანილ ბოსტნეულში შედის პომიდორი, ბროკოლი და ჩაიოტი . 

მიუხედავად იმისა, რომ რძის პროდუქტები და ნაკლებად გავრცელებული ხორცის პროდუქტები სიკიმის დიეტის საერთო ელემენტებია, პირუტყვს, პირველ რიგში, დამხმარე როლი აქვს სიკიმის სოფლის მეურნეობის სექტორში. აქ ისეთი მსხვილფეხა საქონელი იზრდება, როგორიცაა: ცხვარი, თხა, ღორი და იაკი. სიკიმის სოფლის მოსახლეობის 11,7% ვეგეტარიანელია. 
მინი|*ჩურპი*
2016 წელს სიკიმი ინდოეთის პირველი "ორგანული სახელმწიფო" გახდა, მას შემდეგ რაც მისი სასოფლო-სამეურნეო სავარგული მდგრადი მიწათმოქმედების პრაქტიკად გადაკეთდა . 

## ფერმენტირებული საკვები და სასმელები 
ფერმენტირებული საკვები და სასმელები სიკიმის სამზარეულოს განუყოფელი ნაწილია, რაც შტატში მთლიანი საკვების მოხმარების 12,6% -ს შეადგენს. გამოკითხვების თანახმად, სიკიმის მკვიდრთა 67.7% სახლში ფერმენტირებულ საკვებს ამზადებს და არ ყიდულობს მას. ეს მიანიშნებს, რომ დუღილის უმეტესი ნაწილი ხდება საყოფაცხოვრებო დონეზე, განსაკუთრებული გამონაკლისის გარდა, რომელიც არის ჩურპი და მარჩა (დუღილის საწყისი კულტურა) და ისინი, როგორც წესი შეძენილია ბაზრებზე. 

სხვადასხვა ფერმენტირებული ალკოჰოლური სასმელების წარმოება ხდება მარცვლეულის მარცვლის შეყვანით და შემდეგ ჰაერგამძლე ჭურჭელში საქარიფიკაციით და დუღილით. ჩვეულებრივ გამოიყენება ფეტვი, ბრინჯი და სიმინდი. მარცვალი გარეცხილია, მოხარშული, შერწყმულია მარჩაასთან, შემდეგ ინახავენ მიწის ჭურჭელში დაახლოებით 1-2 დღის განმავლობაში, შემდეგ კი დუღდება 2-8 დღის განმავლობაში. 
მაგალითები ტრადიციული ფერმენტირებული საკვებისა: kinema, gundruk, sinki, maseura და khalpi. ტრადიციულ ფერმენტირებულ სასმელებს მიეკუთვნება ჩიანგი, ტონგბა,რაქსი და კოდო კო ჯანარი.

### საუზმე 
დილით, სიკიმის მრავალი მოსახლე სვამს ფინჯან ჩაის  და მიირთმევს კარის. 

## რესურსები ინტერნეტში 
* სიკიმის სამზარეულო
* რეცეპტები 

## სქოლიო 
კატეგორია:ინდური სამზარეულო
ჩინჯუ

**ჩინჯუ** () — ქალაქი სამხრეთ კორეაში. მდებარეობს მდინარე ნამგანის ნაპირზე, ქალაქ ჰუსანის დასავლეთით. მოსახლეობა 337 314 ადამიანი (2012). არის კვების და საფეიქრო მრეწველობის ცენტრი.

## ჰავა 
## ლიტერატურა
## სქოლიო
კატეგორია:კიონსან-ნამდოს პროვინციის ქალაქები
ჩიონგ ტინი

მინი|

**ჩიონგ ტინი** — (დ. 1907 — გ. 30 სექტემბერი, 1988) — ვიეტნამელი სახელმწიფო მოღვაწე. 1940 წლიდან იკავებდა სხვადასხვა პარტიულ და სახელმწიფო თანამდებობებს. 1986 წელს იყო ვიეტნამის კომუნისტური პარტიის გენერალური მდივანი. 

## ლიტერატურა
კატეგორია:დაბადებული 1907
კატეგორია:გარდაცვლილი 30 სექტემბერი
კატეგორია:გარდაცვლილი 1988
კატეგორია:ვიეტნამელები
კატეგორია:ოქტომბრის რევოლუციის ორდენის კავალრები
ამილკარე ჩიპრიანი

**ამილკარე ჩიპრიანი** (დ. 18 ოქტომბერი, 1844, ანციო — გ. 2 მაისი, 1918, პარიზი) — იტალიელი რევოლუციონერი, სოციალისტი. 

## ბიოგრაფია
იყო იტალიაში 1859-1860 წელს მიმდინარე რევოლუციის, ჯუზეპე გარიბალდის ლაშქრობის და კუნძულ კრეტაზე 1866-1869 წლების ანტიოსმალური აჯანყების მონაწილე. 1871 წელს იყო პარიზის კომუნის არმიის პოლკოვნიკი. პარიზის კომუნის დამხობის შემდეგ სიკვდილი მიუსაჯეს, მაგრამ შემდეგ მუდმივი კატორღით შეუცვალეს. 1881 წელს ამნისტიით გაათავისუფლეს. მონაწილეობდა მეორე ინტერნაციონალის ციურიხის (1893) და ლონდონის (1896) კონგრესების მუშაობაში. 1897 წელს მოხალისედ მონაწილეობდა საბერძნეთ-ოსმალეთის ომში საბერძნეთის მხარეს.

## ლიტერატურა
კატეგორია:დაბადებული 1844
კატეგორია:დაბადებული 18 ოქტომბერი
კატეგორია:გარდაცვლილი 2 მაისი
კატეგორია:გარდაცვლილი 1918
კატეგორია:ევროპელი სოციალისტები